CELEX: 42018X1857
Language: lt
Date: 1543363200000
Title: Jungtinių Tautų Europos ekonomikos komisijos (JT EEK) taisyklė Nr. 39. Suvienodintos transporto priemonių patvirtinimo, atsižvelgiant į spidometro ir odometro mechanizmus, įskaitant jų montavimą, nuostatos [2018/1857]

28.11.2018   
               
               
                  LT
               
               
                  Europos Sąjungos oficialusis leidinys
               
               
                  L 302/106
               
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti
         http://www.unece.org/trans/main/wp29/wp29wgs/wp29gen/wp29fdocstts.html
         Jungtinių Tautų Europos ekonomikos komisijos (JT EEK) taisyklė Nr. 39. Suvienodintos transporto priemonių patvirtinimo, atsižvelgiant į spidometro ir odometro mechanizmus, įskaitant jų montavimą, nuostatos [2018/1857]
         Įtrauktas visas galiojantis tekstas iki:
         01 serijos pakeitimų 1 papildymo. Įsigaliojimo data – 2017 m. spalio 10 d.
         TURINYS
         TAISYKLĖ
         
                     1.
                  
                  Taikymo sritis
                  
               
                     2.
                  
                  Apibrėžtys
                  
               
                     3.
                  
                  Patvirtinimo paraiška
                  
               
                     4.
                  
                  Patvirtinimas
                  
               
                     5.
                  
                  Specifikacijos
                  
               
                     6.
                  
                  Transporto priemonės tipo pakeitimai
                  
               
                     7.
                  
                  Gamybos atitiktis
                  
               
                     8.
                  
                  Baudos už gamybos neatitiktį
                  
               
                     9.
                  
                  Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai
                  
               
                     10.
                  
                  Pereinamojo laikotarpio nuostatos
                  
               PRIEDAI
         
                     1.
                  
                  Pranešimas
                  
               
                     2.
                  
                  Patvirtinimo ženklų išdėstymas
                  
               
                     3.
                  
                  Spidometro tikslumo bandymas dėl gamybos atitikties
                  
               1.   TAIKYMO SRITIS
         Ši taisyklė taikoma tvirtinant L, M ir N kategorijų transporto priemones (1).
         2.   APIBRĖŽTYS
         Šioje taisyklėje:
         2.1.   transporto priemonės patvirtinimas– transporto priemonės tipo patvirtinimas, atsižvelgiant į spidometro ir odometro mechanizmus, įskaitant jų montavimą;
         2.2.   transporto priemonės tipas atsižvelgiant į jos spidometrą ir odometrą– transporto priemonės, kurios beveik nesiskiria tarpusavyje, išskyrus skirtumus, pirmiausia susijusius su:
         
                     2.2.1.
                  
                  
                     padangų, pasirinktų iš įprastai montuojamų padangų grupės, dydžiu;
                  
               
                     2.2.2.
                  
                  
                     bendruoju pavaros, įskaitant redukcines pavaras, skaičiumi spidometro atžvilgiu;
                  
               
                     2.2.3.
                  
                  
                     spidometru, lyginant pagal šias charakteristikas:
                     
                                 2.2.3.1.
                              
                              
                                 spidometro matavimo mechanizmo leidžiamuosius nuokrypius,
                              
                           
                                 2.2.3.2.
                              
                              
                                 techninę spidometro konstantą,
                              
                           
                                 2.2.3.3.
                              
                              
                                 rodomų greičių intervalą;
                              
                           
               
                     2.2.4.
                  
                  
                     odometru, lyginant pagal šias charakteristikas:
                     
                                 2.2.4.1.
                              
                              
                                 techninę odometro konstantą,
                              
                           
                                 2.2.4.2.
                              
                              
                                 skaitmenų skaičių;
                              
                           
               2.3.   įprastai montuojamos padangos– tokio tipo (tipų) padangos, kurias gamintojas yra numatęs atitinkamam transporto priemonės tipui; žieminės padangos nelaikomos įprastai montuojamomis padangomis;
         2.4.   įprastas padangų eksploatavimo slėgis– transporto priemonės gamintojo nurodytas šaltų padangų slėgis, padidintas 0,2 baro;
         2.5.   spidometras– greičio matavimo įrangos dalis, vairuotojui rodanti transporto priemonės greitį konkrečiu momentu (2);
         2.5.1.   spidometro matavimo mechanizmo leidžiamasis nuokrypis– paties spidometro prietaiso tikslumas, išreiškiamas ribiniais viršutiniais ir apatiniais tam tikro greičio intervalo rodmenimis;
         2.5.2.   techninė spidometro konstanta– apsukų ar impulsų per minutę ties įvadu ir tam tikro rodomo greičio santykis;
         2.6.   odometras– odometro įrangos dalis, vairuotojui rodanti visą nuo transporto priemonės eksploatavimo pradžios nuvažiuotą atstumą;
         2.6.1.   techninė odometro konstanta– apsukų ar impulsų per minutę ties įvadu ir transporto priemonės nuvažiuoto atstumo santykis;
         2.7.   nepakrauta transporto priemonė– parengta eksploatuoti transporto priemonė su degalais, aušinimo skysčiu, tepalais, įrankiais ir atsarginiu ratu (jeigu šiuos elementus transporto priemonės gamintojas priskiria standartinei įrangai) ir su 75 kg sveriančiu vairuotoju, bet be keleivio, neprivalomųjų reikmenų ar krovinio.
         3.   PATVIRTINIMO PARAIŠKA
         3.1.   Paraišką patvirtinti transporto priemonės tipą atsižvelgiant į spidometro ir odometro mechanizmus, įskaitant jų montavimą, pateikia transporto priemonės gamintojas arba jo tinkamai įgaliotas atstovas.
         3.2.   Kartu su paraiška pateikiami trys dokumentų egzemplioriai su šia informacija:
         3.2.1.   transporto priemonės tipo aprašu, atsižvelgiant į 2.2, 2.3, 2.4, 2.5 ir 2.6 punktuose nurodytus elementus; nurodomas transporto priemonės tipas.
         3.3.   Patvirtinimo bandymus atliekančiai techninei tarnybai pateikiama pavyzdinė tvirtinamo tipo nepakrauta transporto priemonė.
         3.4.   Prieš patvirtindama tipą, tipo patvirtinimo institucija patikrina, ar tinkamai taikomos veiksmingos gamybos atitikties kontrolės užtikrinimo priemonės.
         4.   PATVIRTINIMAS
         4.1.   Jeigu pagal šią taisyklę patvirtinti pateikto tipo transporto priemonė atitinka šios taisyklės reikalavimus atsižvelgiant į spidometro ir odometro mechanizmus, įskaitant jų montavimą, suteikiamas to transporto priemonės tipo patvirtinimas.
         4.2.   Kiekvienam patvirtintam tipui suteikiamas patvirtinimo numeris. Pirmieji du patvirtinimo numerio skaitmenys žymi naujausios serijos pakeitimus, įtrauktus į taisyklę suteikiant patvirtinimą. Ta pati susitariančioji šalis negali to paties patvirtinimo numerio paskirti kitam transporto priemonės tipui, kuriam taikomos šios taisyklės 6 dalies nuostatos.
         4.3.   Šią taisyklę taikančioms susitariančiosioms šalims perduodamas šios taisyklės 1 priede pateiktą formos pavyzdį atitinkantis pranešimas apie transporto priemonės tipo patvirtinimą arba atsisakymą suteikti tipo patvirtinimą pagal šią taisyklę ir patvirtinimo paraiškos teikėjo pateikta montavimo schema, ne didesnio kaip A4 formato (210 × 297 mm) arba sulankstyta taip, kad būtų tokio formato.
         4.4.   Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kurį sudaro:
         
                     4.4.1.
                  
                  
                     apskritimas, kuriame įrašyta raidė E ir tipą patvirtinusios šalies skiriamasis numeris (3);
                  
               
                     4.4.2.
                  
                  
                     4.4.1 punkte nurodyto apskritimo dešinėje pusėje įrašytas šios taisyklės numeris, raidė R, brūkšnelis ir patvirtinimo numeris.
                  
               4.5.   Jeigu transporto priemonė atitinka transporto priemonės tipą, patvirtintą pagal vieną ar daugiau kitų prie minėto susitarimo pridėtų taisyklių, pagal šią taisyklę patvirtinimą suteikusioje šalyje 4.4.1 punkte nurodyto simbolio kartoti nereikia; tokiu atveju visų taisyklių, pagal kurias patvirtinimas suteiktas šalyje, patvirtinusioje tipą pagal šią taisyklę, papildomi numeriai ir ženklai surašomi į vertikalius stulpelius dešinėje 4.4.1 punkte nurodyto simbolio pusėje.
         4.6.   Patvirtinimo ženklas turi būti aiškiai įskaitomas ir nenutrinamas.
         4.7.   Patvirtinimo ženklas tvirtinamas greta gamintojo pritvirtintos transporto priemonės duomenų plokštelės arba ant jos.
         4.8.   Šios taisyklės 2 priede pateikta patvirtinimo ženklo išdėstymo pavyzdžių.
         5.   SPECIFIKACIJOS
         5.1.   Tvirtinamoje transporto priemonėje turi būti sumontuotas šios taisyklės reikalavimus atitinkantis spidometras ir odometras.
         5.2.   Spidometro rodytuvas turi patekti į vairuotojo tiesioginio matymo lauką ir turi būti aiškiai įžiūrimas ir dieną, ir naktį. Rodomų greičių intervalas turi būti pakankamai platus, kad apimtų gamintojo nurodytą didžiausiąjį šio tipo transporto priemonės greitį.
         5.2.1.   Jeigu spidometras skirtas M, N, L3, L4, L5 arba L7 kategorijos transporto priemonėms, skalės padalos turi būti 1, 2, 5 arba 10 km/h. Rodytuve skaitinės greičio vertės turi būti rodomos taip: jeigu didžiausioji vertė rodytuve neviršija 200 km/h, greičio vertės turi būti rodomos ne didesniais kaip 20 km/h intervalais. Jeigu didžiausioji vertė yra didesnė nei 200 km/h, greičio vertės turi būti rodomos ne didesniais kaip 30 km/h intervalais. Skaitinės greičio vertės turi būti rodomos nebūtinai vienodais intervalais.
         Jeigu vairuotojas, pasinaudodamas nustatymo priemone, gali pasirinkti, kokia išraiška rodyti greitį – km/h ar mph (myliomis per valandą), leidžiama, kad greitis vienu metu būtų rodomas tik km/h arba mph išraiška. Turi būti nuolat rodomas atitinkamas matavimo vienetas.
         5.2.2.   Jeigu pagaminta M, N, L3, L4, L5 arba L7 kategorijos transporto priemonė yra skirta parduoti šalyje, kurioje naudojami imperiniai matavimo vienetai, spidometre greitis turi būti rodomas ir myliomis per valandą (mph); skalės padalos turi būti 1, 2, 5 arba 10 mph.
         Jeigu vairuotojas, pasinaudodamas nustatymo priemone, gali pasirinkti, kokia išraiška rodyti greitį – km/h ar mph, leidžiama, kad vienu metu greitis būtų rodomas km/h arba mph išraiška; tokiu atveju turi būti nuolat rodomas atitinkamas matavimo vienetas.
         Rodytuve skaitinės greičio vertės turi būti rodomos 20 mph neviršijančiais intervalais, pradinė vertė turi būti 10 arba 20 mph. Skaitinės greičio vertės turi būti rodomos nebūtinai vienodais intervalais.
         5.2.3.   L1 (mopedai), L2 ir L6 kategorijos transporto priemonėms skirtų spidometrų rodytuvo didžiausiasis rodmuo turi būti ne didesnis kaip 80 km/h. Skalės padalos turi būti 1, 2, 5 arba 10 km/h, o skaičiais išreikštos greičio vertės turi būti rodomos 10 km/h neviršijančiais intervalais. Skaitinės greičio vertės turi būti rodomos nebūtinai vienodais intervalais.
         5.2.4.   Jeigu pagaminta L1, L2 arba L6 kategorijos transporto priemonė yra skirta parduoti šalyje, kurioje naudojami imperiniai matavimo vienetai, spidometre greitis turi būti rodomas ir myliomis per valandą (mph); skalės padalos turi būti 1, 2, 5 arba 10 mph. Rodytuve skaitinės greičio vertės turi būti rodomos 10 mph neviršijančiais intervalais, pradinė vertė turi būti 10 arba 20 mph. Skaitinės greičio vertės turi būti rodomos nebūtinai vienodais intervalais. Jeigu vairuotojas, pasinaudodamas nustatymo priemone, gali pasirinkti, kokia išraiška rodyti greitį – km/h ar mph, leidžiama, kad greitis vienu metu būtų rodomas tik km/h arba mph išraiška. Turi būti nuolat rodomas atitinkamas matavimo vienetas.
         5.3.   Spidometro įrangos tikslumas išbandomas pagal toliau nurodytą procedūrą.
         
                     5.3.1.
                  
                  
                     Naudojamos transporto priemonėje įprastai montuojamos padangos, kaip apibrėžta šios taisyklės 2.3 punkte. Bandymai atliekami su visų tipų spidometrais, kuriuos gamintojas ketina montuoti.
                  
               
                     5.3.2.
                  
                  
                     Bandymas atliekamas su nepakrauta transporto priemone. Matavimo tikslais gali būti naudojamas papildomas svarmuo. Pranešime apie patvirtinimą nurodoma transporto priemonės masė ir jos pasiskirstymas tarp ašių (žr. 1 priedo 7 punktą).
                  
               
                     5.3.3.
                  
                  
                     Atskaitos temperatūra prie spidometro turi būti 23 ± 5 °C.
                  
               
                     5.3.4.
                  
                  
                     Kiekvieno bandymo metu padangų slėgis turi atitikti 2.4 punkte apibrėžtą įprastą padangų eksploatavimo slėgį.
                  
               
                     5.3.5.
                  
                  
                     Transporto priemonė bandoma esant tokiems greičiams:
                     
                                 Transporto priemonės gamintojo nurodytas didžiausiasis projektinis greitis (Vmax) (km/h)
                              
                              
                                 Bandymo greitis (V1)
                                 (km/h)
                              
                           
                                 Vmax ≤ 45
                              
                              
                                 80 % Vmax
                                 
                              
                           
                                 45 < Vmax ≤ 100
                              
                              
                                 40 km/h ir 80 % Vmax
                                 
                                 (jeigu pasiektas greitis ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h ir 80 % Vmax
                                 
                                 (jeigu pasiektas greitis ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h ir 120 km/h
                              
                           
               
                     5.3.6.
                  
                  
                     Bandymo metu tikrajam transporto priemonės greičiui matuoti naudojamų matuoklių tikslumas turi būti ± 0,5 %.
                     5.3.6.1.   Naudojamo bandymo kelio danga turi būti lygi ir sausa ir užtikrinti pakankamą sukibimą.
                     5.3.6.2.   Jeigu bandymas atliekamas naudojant būgninį dinamometrą, būgno skersmuo turi būti ne mažesnis kaip 0,4 m.
                  
               5.4.   Rodomas greitis neturi būti mažesnis už tikrąjį transporto priemonės greitį. Esant 5.3.5 punkte nurodytiems bandymo greičiams, rodomo greičio (V1) ir tikrojo greičio (V2) santykis turi būti toks:
         0 ≤ (V1 – V2) ≤ 0,1 V2 + 4 km/h.
         5.5.   Odometro rodytuvas turi būti matomas ir pasiekiamas vairuotojui. M ir N kategorijų transporto priemonių odometras turi rodyti bent sveikąjį skaičių, sudarytą iš ne mažiau kaip 6 skaitmenų, o L kategorijos transporto priemonių – bent sveikąjį skaičių, sudarytą iš ne mažiau kaip 5 skaitmenų. Tačiau, jei tai pagrįsta atsižvelgiant į numatytąjį transporto priemonės naudojimo būdą, tipo patvirtinimo institucija gali sutikti, kad M ir N kategorijų transporto priemonėse būtų rodomas sveikasis skaičius, sudarytas iš ne mažiau kaip 5 skaitmenų.
         5.5.1.   Jeigu pagaminta transporto priemonė yra skirta parduoti šalyje, kurioje naudojami imperiniai matavimo vienetai, odometras turi rodyti mylias.
         6.   TRANSPORTO PRIEMONĖS TIPO PAKEITIMAI
         6.1.   Apie kiekvieną transporto priemonės tipo pakeitimą pranešama transporto priemonės tipo patvirtinimą suteikusiai tipo patvirtinimo institucijai. Tuomet institucija gali:
         
                     6.1.1.
                  
                  
                     laikyti, kad pakeitimai veikiausiai neturės pastebimo neigiamo poveikio ir kad bet kokiu atveju transporto priemonė vis tiek atitinka reikalavimus, arba
                  
               
                     6.1.2.
                  
                  
                     reikalauti, kad už bandymus atsakinga techninė tarnyba pateiktų papildomą bandymo ataskaitą.
                  
               6.2.   Apie patvirtinimą arba atsisakymą suteikti patvirtinimą, kartu pateikiant informaciją apie pakeitimus, 4.3 punkte nustatyta tvarka pranešama šią taisyklę taikančioms susitariančiosioms šalims.
         7.   GAMYBOS ATITIKTIS
         7.1.   Gamybos atitikties kontrolės procedūros turi atitikti nustatytąsias Susitarimo 1 priedėlyje (E/ECE/TRANS/505/Rev.) ir jas taikant galioja toliau nurodyti reikalavimai.
         7.2.   Kiekviena pagal šią taisyklę patvirtinta transporto priemonė turi būti pagaminta taip, kad atitiktų tipą, patvirtintą įvykdžius šios taisyklės atitinkamos (-ų) dalies (-ių) reikalavimus.
         7.3.   Su kiekvieno tipo transporto priemone turi būti atliekama pakankamai spidometro mechanizmo ir jo montavimo patikrų; visų pirma su kiekvieno tipo transporto priemone turi būti atlikti bent šios taisyklės 3 priede nustatyti bandymai.
         7.4.   Tipo patvirtinimą suteikusi institucija bet kada gali patikrinti kiekvienoje gamybos įmonėje taikomus atitikties kontrolės metodus. Paprastai tokie patikrinimai atliekami kartą per dvejus metus.
         7.5.   Jei per tokias pagal 7.4 punktą atliekamas patikras gaunami nepatenkinami rezultatai, kompetentinga institucija turi užtikrinti, kad kuo greičiau būtų imtasi visų veiksmų, būtinų gamybos atitikčiai atkurti.
         8.   BAUDOS UŽ GAMYBOS NEATITIKTĮ
         8.1.   Jeigu nesilaikoma 7.1 punkte nustatyto reikalavimo arba jeigu atliktų transporto priemonės patikrų, numatytų 7 dalyje, rezultatai yra nepatenkinami, transporto priemonių tipui pagal šią taisyklę suteiktas patvirtinimas gali būti panaikinamas.
         8.2.   Jeigu šią taisyklę taikanti susitariančioji šalis panaikina savo anksčiau suteiktą patvirtinimą, ji, naudodama šios taisyklės 1 priede pateikto pavyzdžio pranešimo formą, apie tai nedelsdama praneša kitoms šią taisyklę taikančioms susitariančiosioms šalims.
         9.   UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR TIPO PATVIRTINIMO INSTITUCIJŲ PAVADINIMAI BEI ADRESAI
         Šią taisyklę taikančios susitariančiosios šalys praneša Jungtinių Tautų sekretoriatui už patvirtinimo bandymus atsakingų techninių tarnybų ir tipo patvirtinimo institucijų, kurios patvirtina tipą ir kurioms turi būti siunčiami pranešimai apie kitose šalyse patvirtintą tipą, patvirtino tipo išplėtimą, tipo nepatvirtinimą arba patvirtinimo panaikinimą, pavadinimus ir adresus.
         10.   PEREINAMOJO LAIKOTARPIO NUOSTATOS
         10.1.   Nuo oficialios 01 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti patvirtinti tipų arba jų pripažinti pagal šią taisyklę su 01 serijos pakeitimais.
         10.2.   Nuo 2017 m. rugsėjo 1 d. šią taisyklę taikančios susitariančiosios šalys naujus tipo patvirtinimus suteikia tik tuo atveju, jei tvirtinamas transporto priemonės tipas atitinka šios taisyklės su 01 serijos pakeitimais reikalavimus.
         10.3.   Šią taisyklę taikančios susitariančiosios šalys neturi atsisakyti išplėsti pagal šią taisyklę su ankstesnės serijos pakeitimais jau patvirtintus tipus.
         10.4.   Nuo šios taisyklės 01 serijos pakeitimų įsigaliojimo dienos šią taisyklę taikančios susitariančiosios šalys turi ir toliau pripažinti tipo patvirtinimus, suteiktus pagal šią taisyklę su ankstesnės serijos pakeitimais.
         
            (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, 2 punktas – www.unece.org/trans/main/wp29/wp29wgs/wp29gen/wp29resolutions.html.
         
            (2)  Jam nepriklauso greitį rodanti tachografo dalis, jeigu laikomasi tipo patvirtinimo specifikacijų, pagal kurias neleidžiama, kad tikrojo ir rodomo greičio absoliutusis skirtumas būtų didesnis už vertes, gautas pagal 5.4 punkte nustatytus reikalavimus;
         
            (3)  Skiriamieji 1958 m. susitarimo šalių numeriai yra nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas ECE/TRANS/WP.29/78/Rev. 6, 3 priedas – www.unece.org/trans/main/wp29/wp29wgs/wp29gen/wp29resolutions.html.
      
      
         
            1 PRIEDAS
            Tekstas paveikslėlio
            
               PRANEŠIMAS
               (didžiausias formatas: A4 (210 × 297 mm))
               (1)
               Išdavė: administracijos pavadinimas:
               Dėl transporto priemonės (2): tipo patvirtinimo
               patvirtinto tipo išplėtimo
               tipo nepatvirtinimo
               tipo patvirtinimo panaikinimo
               visiško gamybos nutraukimo
               atsižvelgiant į spidometro ir odometro mechanizmus, įskaitant jų montavimą, pagal taisyklę Nr. 39.
               Patvirtinimo Nr. Išplėtimo Nr.
               1. Transporto priemonės prekybinis pavadinimas arba prekės ženklas:
               2. Transporto priemonės tipas:
               3. Gamintojo pavadinimas ir adresas:
               4. Jeigu taikoma, gamintojo atstovo pavadinimas ir adresas:
               5. Spidometro mechanizmo aprašas:
               5.1. Informacija apie įprastai montuojamas padangas:
               5.2. Informacija apie bandymo metu sumontuotas padangas:
               5.3. Spidometro mechanizmo perdavimo skaičius:
               6. Odometro mechanizmo aprašas:
               7. Transporto priemonės masė bandymo metu ir jos pasiskirstymas tarp tiltų:
               8. Variantai:
               9. Transporto priemonės pateikimo tvirtinti data:
               10. Už patvirtinimo bandymus atsakinga techninė tarnyba:
               11. Tos tarnybos parengtos ataskaitos data:
               12. Tos tarnybos parengtos ataskaitos numeris:
               13. Tipas patvirtintas / tipas nepatvirtintas / patvirtintas tipas išplėstas / tipo patvirtinimas panaikintas (2)
               14. Patvirtinimo ženklo vieta ant transporto priemonės:
               15. Vieta:
               16. Data:
               17. Parašas:
               (1) Patvirtinimą suteikusios, patvirtintą tipą išplėtusios, tipo nepatvirtinusios arba tipo patvirtinimą panaikinusios (žr. šioje taisyklėje pateiktas patvirtinimo nuostatas) šalies skiriamasis numeris.
               (2) Išbraukti nereikalingą įrašą.
            
         
      
      
         
            2 PRIEDAS
            
               PATVIRTINIMO ŽENKLŲ IŠDĖSTYMAS
            
            A PAVYZDYS
            (žr. šios taisyklės 4.4 punktą)
            a – ne mažiau kaip 8 mm
            Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas buvo patvirtintas Nyderlanduose (E 4) pagal Taisyklę Nr. 39. Patvirtinimo numeris rodo, kad tipas buvo patvirtintas pagal JT taisyklės Nr. 39 su 01 serijos pakeitimais reikalavimus.
            B PAVYZDYS
            (žr. šios taisyklės 4.5 punktą)
            a – ne mažiau kaip 8 mm
            Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas patvirtintas Nyderlanduose (E 4) pagal taisykles Nr. 39 ir 33 (1). Patvirtinimo numeriai rodo, kad patvirtinant atitinkamus tipus į JT Taisyklę Nr. 39 buvo įtraukti 01 serijos pakeitimai, o Taisyklė Nr. 33 buvo pradinės redakcijos.
            
               (1)  Antrasis numeris pateiktas tik kaip pavyzdys.
         
      
      
         
            3 PRIEDAS
            
               SPIDOMETRO TIKSLUMO BANDYMAS DĖL GAMYBOS ATITIKTIES
            
            1.   BANDYMO SĄLYGOS
            Bandymo sąlygos turi atitikti nustatytąsias šios taisyklės 5.3.1–5.3.6 punktuose.
            2.   REIKALAVIMAI
            Laikoma, kad gamyba atitinka šią taisyklę, jeigu užtikrinamas toliau nurodytas spidometro rodytuvo rodomo greičio (V1) ir tikrojo greičio (V2) santykis:
            
                         
                     
                     
                        jeigu tai M arba N kategorijos transporto priemonė:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        jeigu tai L3, L4 arba L5 kategorijos transporto priemonė:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        jeigu tai L1 arba L2 kategorijos transporto priemonė:
                        0 ≤ (V1 – V2) ≤ 0,1 V2 + 4 km/h.